Cameron Diaz

Cameron Michelle Diaz (s. 30. elokuuta 1972 San Diego, Kalifornia) on yhdysvaltalainen näyttelijä ja malli.

 Varhainen elämä 

Diaz syntyi Kalifornian San Diegossa ja varttui Long Beachin kaupungissa samassa osavaltiossa. Hänen isänsä oli amerikankuubalainen Emilio Diaz, joka toimi työnjohtajana öljy-yhtiössä. Emilio Diaz kuoli huhtikuussa 2008 keuhkokuumeeseen 58-vuotiaana. Diazin äiti on vientialalla työskennellyt Billie Diaz, joka on englantilais-saksalais-alkuperäisamerikkalaista sukua. Hänellä on kaksi vuotta vanhempi sisko Chimene. Cameron Diaz kävi nuorena koulua Long Beach Polytechnic High Schoolissa.

 Ura 

Diaz teki 16-vuotiaana sopimuksen mallitoimisto Eliten kanssa. Hän toimi mallina Calvin Kleinin, The Coca-Cola Companyn, Levi Straussin ja Nivean mainoksissa ja työskenteli monissa maissa, muun muassa Australiassa, Japanissa ja Ranskassa. Ennen kuin Diaz ponnahti suuren yleisön tietoisuuteen, hän teki rooleja pehmopornoelokuvissa. Kun hänestä myöhemmin tuli tähti, hän yritti huonolla menestyksellä estää tämän videomateriaalin leviämistä verkossa. Hän kävi 21-vuotiaana elokuvan The Mask – naamio koekuvauksissa ja sai elokuvan naispääroolin, vaikka hänellä ei ollut aiempaa näyttelijäkokemusta kuin pehmopornoelokuvista. The Maskin jälkeen hän jatkoi näyttelijänä esiintymällä seuraavaksi muutamassa pienen budjetin elokuvassa, kuten Viimeinen päivällinen, Se ainoa oikea ja Feeling Minnesota.

Diaz palasi mainstream-elokuviin vuonna 1997, jolloin hän esiintyi hyvin menestyneessä romanttisessa komediassa Kuka sanoo tahdon yhdessä Julia Robertsin ja Dermot Mulroneyn kanssa. Seuraavana vuonna ilmestynyt komedia Sekaisin Marista, jossa hän esitti naispääosaa, kuului ilmestymisvuotensa katsotuimpiin elokuviin ja nosti hänet suureen kansainväliseen kuuluisuuteen. Hän sai Maryn roolista uransa ensimmäisen Golden Globe -ehdokkuuden, parhaan naispääosan komediaelokuvassa. Myöhemmin hän on ollut ehdolla parhaan naissivuosan Golden Globe -palkinnon saajaksi elokuvista Elämäni John Malkovichina, Vanilla Sky ja Gangs of New York.

Diazin uran kaupallisesti kaikkein menestyneimpiä töitä ovat Shrek-elokuvat, joissa hän esiintyy prinsessa Fionan äänenä. Sarjan elokuvat ovat tuottaneet teatterikierroksillaan yhteensä yli miljardi dollaria. Aiemmin lisäksi hänen menestyselokuviinsa kuuluvat elokuvasarja Charlien enkelit, jossa hän esittää yhtä päähenkilöä Natalieta, romanttiset komediat Holiday ja Tapahtui Vegasissa.

Vuonna 2010 Forbesin Hollywood’s Animation A-Listin kymmenen menestyksekkäimmän Hollywood-näyttelijän eniten lipputuloja tuottaneissa animaatioissa Diaz oli toinen.

Elokuvauransa ohella Diaz on juontanut omaa Trippin’ -televisio-ohjelmaansa MTV:llä. Hän oli myös tuon vuonna 2005 esitetyn ekoturismista kehitysmaissa kertovan ohjelman tuottaja.

Diaz ilmoitti vuonna 2018 jääneensä eläkkeelle näyttelemisestä.

 Yksityiselämä 

Cameron Diaz seurusteli laulaja Justin Timberlaken kanssa vuodesta 2003 vuoteen 2006 saakka. Sitä ennen Diaz seurusteli näyttelijä Matt Dillonin kanssa ja oli kihloissa näyttelijä-laulaja Jared Leton kanssa. Vuosina 2010–2011 Diaz seurusteli baseballpelaaja Alex Rodriguezin kanssa.

Diaz avioitui Good Charlotte -yhtyeen kitaristin Benji Maddenin kanssa kotonaan Beverly Hillsissä 5. tammikuuta 2015 ja pariskunta sai tyttären 2019 joulukuussa.

Diaz on puhunut naisten luonnollisen häpykarvoituksen puolesta.

 Filmografia 

pienois|Leonardo DiCaprio, Martin Scorsese ja Cameron Diaz Cannesissa 2002 (Gangs of New York).

 Elokuvat Vuosi Nimi Rooli 1994  The Mask – naamio  Tina Carlyle 1995  Viimeinen päivällinen  Jude 1996  Se ainoa oikea  Heather Davis Feeling Minnesota  Freddie Clayton Pää pinnalle  Nathalie Tulsa – valheiden kaupunki  Trudy 1997  Kuka sanoo tahdon  Kimmy Wallace Epätavallista elämää  Celine Naville 1998  Pelkoa ja inhoa Las Vegasissa  televisiotoimittaja Sekaisin Marista  Mary Jensen Sairasta sakkia  Laura Garrety 1999  Elämäni John Malkovichina  Lotte Schwartz Julmia totuuksia  Carol Faber Faithin jalanjäljillä  Faith Minä päivänä tahansa  Christina Pagniacci 2000  Charlien enkelit  Natalie Cook 2001  Shrek   Vanilla Sky  Julie Gianni 2002  Radalla  Christina Walters Gangs of New York  Jenny Everdeane Minority Report  

 Elokuvat Vuosi Nimi Rooli 2003  Charlien enkelit: Kurvit suoriksi  Natalie Cook 2004  Shrek 2   2005  Lainakengissä  Maggie Feller 2006  Holiday  Amanda Woods 2007  Shrek kolmas   Shrekin vihreä joulu 2008  Tapahtui Vegasissa  Joy McNally 2009  Sisareni puolesta  Sara Fitzgerald The Box  Norma Lewis 2010  Shrek ja ikuinen onni   Scared Shrekless Knight & Day  June Havens 2011  The Green Hornet  Lenore Case Bad Teacher  Elizabeth Halsey 2012  Mitä odottaa kun odotat  Jules Gambit  PJ Puznowski 2013  The Counselor  Malkina 2014  Se toinen nainen  Carly Whitten Sex Tape – kadonneen videon metsästys  Annie Hargrove Annie  neiti Hannigan 2025  Back in Action  Emily

 Lähteet 

 Aiheesta muualla 




Luokka:Yhdysvaltalaiset elokuvanäyttelijät
Luokka:Amerikankuubalaiset
Luokka:Amerikanenglantilaiset
Luokka:Hollywood Walk of Fame
Luokka:Vuonna 1972 syntyneet
Luokka:Elävät henkilöt
Luokka:Seulonnan keskeiset artikkelit